

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα, 10.06.25

Δελτίο Τύπου

Ο Δήμαρχος Λευκάδας κ. Ξενοφών Βεργίνης υποδέχθηκε με ιδιαίτερη τιμή και χαρά στο γραφείο του, τον Σεβασμιώτατο Μητροπολίτη Ίμβρου και Τενέδου κ.κ. Κύριλλο, ο οποίος επισκέφθηκε τη Λευκάδα με την ευκαιρία του εορτασμού της Παναγίας Φανερωμένης, πολιούχου του νησιού.

Τον Σεβασμιώτατο συνόδευαν ο Πανοσιολογιώτατος Καθηγούμενος της Ιεράς Μονής Φανερωμένης Λευκάδας, Αρχιμανδρίτης κ.κ. Νικηφόρος, καθώς και αντιπροσωπεία μοναχών εξ Αγίου Όρους, εκπροσωπώντας την Ιερά Μονή Ξενοφώντος και την Ιερά Μονή Παντοκράτορος.

Κατά τη διάρκεια της συνάντησης, η οποία πραγματοποιήθηκε σε κλίμα εγκαρδιότητας και αλληλοσεβασμού, αντηλλάγησαν σκέψεις για θέματα πνευματικού και κοινωνικού ενδιαφέροντος.

Ο Δήμαρχος εξέφρασε την ευγνωμοσύνη του για την τιμητική επίσκεψη, υπογραμμίζοντας τη σημασία της παρουσίας πνευματικών ανθρώπων στη δημόσια ζωή του τόπου, και προσέφερε στον Σεβασμιώτατο αναμνηστικό δώρο εκ μέρους του Δήμου Λευκάδας. Αναμνηστικά δώρα προσφέρθηκαν επίσης στον Πανοσιολογιώτατο Καθηγούμενο της Ιεράς Μονής Φανερωμένης, Αρχιμανδρίτη κ.κ. Νικηφόρο, καθώς και στον επικεφαλής της αντιπροσωπείας του Αγίου Όρους.

Από τον Δήμο Λευκάδας